Kamenné more (Vyhne)

Kamenné more je prírodná rezervácia v správe štátnej ochrany prírody Štiavnické vrchy.

Nachádza sa v katastrálnom území obce Vyhne v okrese Žiar nad Hronom v Banskobystrickom kraji. Územie bolo vyhlásené v roku 1923 a naposledy novelizované v roku 1983 na rozlohe 13,3 ha. Ochranné pásmo nebolo určené. Na území rezervácie platí 4. stupeň ochrany. Nachádza sa v Chránenej krajinnej oblasti Štiavnické vrchy.

Predmetom ochrany je: Najväčšie kamenné more vo vulkanickej časti Karpát. Z hľadiska zoologického je významnou lokalitou chránených a zriedkavých druhov živočíchov, najmä plazov - typická je jašterica múrová. Územie s vedeckým, študijným a edukačným významom, chránené už počas I. ČSR.

 Referencie 

 Iné projekty 

 Externé odkazy 

 Chránené územia, Štátna ochrana prírody Slovenskej republiky

 Zdroj 

Kategória:Chránená krajinná oblasť Štiavnické vrchy
Kategória:Prírodné rezervácie v Banskobystrickom kraji
Kategória:Chránené územia v okrese Žiar nad Hronom
Kategória:Vyhne